stanford-oval/wikipedia huggingface dataset:
שנות חיינו היפות ביותר
קבלה על ידי הביקורת

רוב מבקרי הסרטים העניקו לסרט ביקורת אוהדת. בוסלי קראוטר מהניו יורק טיימס, הילל את הסרט והגדירו כיצירת מופת. הוא כתב: "לעיתים נדירות סרט קולנוע הוא כה מושלם והוא לא רק בידור עילאי, כי אם גם מזון למחשבה שלווה ואנושית... בעבודה עליו השיגו מר שרווד ומר ויילר כמה מהדוגמאות מעוררות ההשראה ביותר של הרוח האנושית שיש לנו בסרטים". הוא אף אמר ש"צוות השחקנים העניק לנו את ההופעה הטובה ביותר בסרט הטוב ביותר לשנה זו בהוליווד".
מבקר הקרוב יותר בזמנו אלינו, דייב קהר, מסויג יותר בשבחו את הסרט, אולם מבהיר מדוע הסרט חשוב כיום: "הסרט מאוד מדושן מעונג עצמו, נוטף חסידות מחניקה לפעמים, ברם הוא פועל היטב כפי שסרטים מסוג זה מסוגלים לו, הודות להופעה מושלמת של פרדריק מארץ', מירנה לוי ודיינה אנדרוז, שנפחו בו מרכיב אנושי. הצילום עמוק המיקוד של גרג טולאנד, נותר מקור העניין העיקרי של הקהל בן זמננו". דייוויד תומסון כותב: "שנות חיינו היפות ביותר הוא צנוע ואנושי... בעל הבחנה חדה, למרות היותו כה מדויק כחבילה שלמה. נדרש היה גאון לא מצוי ובעל תעוזה באותו הזמן, על מנת להגניב השקפה של אמריקה מרושלת וחסרה תחת עינם של גולדווין או הציבור".
לא כולם חלקו לסרט מחמאות. המבקר הביקורתי מאני פרבר כינהו: "גיבוב של שמאלץ ליברלי".
פרסים > פרס אוסקר לשנת 1947

לסרט הוענקו שבעה פרסי אוסקר. למרות הופעתו הנוגעת ללב של הרולד ראסל, שזיכתה אותו במועמדות לאוסקר, הרי שהוא לא היה שחקן מקצועי. חבר השופטים בחר בו לאוסקר של כבוד: "על שהפיח תקווה ואומץ בעמיתיו יוצאי הצבא באמצעות הופעתו". הוא אף זכה בפרס לשחקן המשנה הטוב ביותר, וכך נהיה השחקן היחידי שזכה בשני פרסי אוסקר על אותה ההופעה.
הפרסים השונים:
זוכה: הסרט הטוב ביותר - סמואל גולדווין הפקות (סמואל גולדווין מפיק).
זוכה: השחקן הטוב ביותר - פרדריק מארץ'.
זוכה: שחקן המשנה הטוב ביותר - הרולד ראסל.
זוכה: הבמאי הטוב ביותר - ויליאם ויילר.
זוכה: העריכה הטובה ביותר - דניאל מנדל.
זוכה: הפסקול המקורי הטוב ביותר - הוגו פרידהופר.
זוכה: התסריט המעובד הטוב ביותר - רוברט אי. שרווד.
זוכה: פרס אוסקר של כבוד - הרולד ראסל.
מועמד: מיקס הקול הטוב ביותר - גורדון סויר.
פרסים > פרס גלובוס הזהב לשנת 1947

זוכה: הסרט הדרמטי הטוב ביותר.
זוכה: פרס מיוחד עבור הופעת המשחק הלא מקצועית הטובה ביותר להרולד ראסל.
פרסים > פרס באפט"א לשנת 1948

זוכה: פרס באפט"א לסרט הטוב ביותר מכל מקור שהוא.
פרסים > זכיות אחרות

הפרס הלאומי של המבקרים: פרס לבמאי הטוב ביותר ויליאם ויילר לשנת 1946.
פרס מבקרי הקולנוע של העיר ניו יורק: פרס לבמאי הטוב ביותר ויליאם ויילר ופרס הסרט הטוב ביותר לשנת 1946.
פרס בודיל, בודיל: הסרט האמריקאי הטוב ביותר, ויליאם ויילר, 1948.
פרס לכותבי התסריטים, ספרד: פרס לסרט הזר הטוב ביותר, מארצות הברית, 1948.
מכון הסרטים האמריקאי דירג את הסרט במקום ה-37 ברשימת מאה הסרטים הטובים וברשימה אחרת במקום ה-11.
ב-1989 נבחר הסרט לשימור על ידי ארכיב הסרטים הלאומי בספריית הקונגרס.
ההפקה

הסרט צולם בארבורטום ובגן הבוטני של מחוז לוס אנג'לס (שדרת צפון בולדוין 301, ארקדיה); בשדה התעופה הבינלאומי של אונטריו, ובאולפני ראלי שבהוליווד.
הסרט נודע בשל שימושו בטכניקת הצילום של המיקוד העמוק, שבהם נראים הן העצמים הקרובים והן הרחוקים בחדות.
תמונת פרסומת לסרט "שנות חיינו היפות ביותר". ליד הפסנתר - הוגי קרמייקל. עומדים מימין לשמאל: תרזה רייט, דיינה אנדרוז, מירנה לוי, פרדריק מארץ'
סכנה ברורה ומיידית (סרט)

| --- | --- |
כרזת הסרט
כרזת הסרט
 מבוסס על:  רומן של טום קלנסי
 בימוי:  פיליפ נויס
 הופק בידי:  מייס נויפלד, רוברט רהם
 תסריט:  ג'ון מיליוס, דונלד סטיוארט, סטיבן זאיליאן
 עריכה:  ניל טרוויס
 שחקנים ראשיים:  האריסון פורד וילם דפו אן ארצ'ר ג'יימס ארל ג'ונס
 מוזיקה:  ג'יימס הורנר
 צילום:  דונלד מקאלפין
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  3 באוגוסט 1994
 משך הקרנה:  141 דקות
 שפת הסרט:  אנגלית
 סוגה:  סרט פעולה, סרט דרמה, סרט ריגול, סרט מתח פוליטי, סרט מתח, סרט מבוסס יצירה ספרותית 
 מקום התרחשות:  וושינגטון די. סי., קולומביה 
 תקופת התרחשות:  שנות ה-80 של המאה ה-20 
 תקציב:  62,000,000 דולר
 הכנסות:  215,900,000 דולר
 הכנסות באתר מוג'ו:   clearandpresentdanger
 סרט קודם:  משחקים פטריוטיים 
 סרט הבא:  כל הפחדים כולם 
 אתר רשמי
 דף הסרט ב־IMDb
 
סכנה ברורה ומיידית (באנגלית:  Clear and Present Danger) הוא מותחן פעולה אמריקאי משנת 1994 בבימויו של פיליפ נויס, עם האריסון פורד, וילם דפו, ובנג'מין בראט בתפקידים הראשיים.
התסריט מבוסס על הספר "סכנה ברורה ומיידית" של טום קלנסי משנת 1989. זהו המשך ל"משחקים פטריוטיים". הפעם נשלח ג'ק ראיין להילחם בברון סמים ואינו יודע כי ללא ידיעתו, ובתמיכת נשיא ארצות הברית, מארגן ה-CIA יחידה צבאית סודית לחיסול אותו ברון סמים, עובדה שמעמידה את חייו בסכנה.
הסרט צולם במקסיקו בגלל בעיות ביטחון בקולומביה. מקסיקו סיטי דימתה את בוגוטה.
תקציר העלילה

ספינה של משמר החופים של ארצות הברית עוצרת שני אנשים שהיו על יאכטה בים הקריבי בעת שעסקו בהעלמת ראיות לאחר שרצחו את בעל היאכטה פיטר הרדין ומשפחתו. הרדין שהיה חבר קרוב של נשיא ארצות הברית בנט, עסק בהלבנת הון עבור קרטל סמים קולומביאני בראשותו של ארנסטו אסקובדו (מיגל סנדובל). אסקובדו האשים אותו במעילה בכספים.
הנשיא בנט רותח מזעם ומזמין לישיבה את ג'ק ראיין (האריסון פורד) ביחד עם היועץ לביטחון לאומי ג'ים קאטר (האריס יולין) וסגנו בוב ריטר (הנרי צ'רני).
ראיין הוא איש חיל הנחתים ומרצה להיסטוריה לשעבר, המשמש כמנתח מודיעין של ה-CIA וכעוזרו המיוחד של סגן מנהל הסוכנות לביון, אדמירל ג'יימס גריר (ג'יימס ארל ג'ונס). הוא מתמנה לתפקיד סגן המנהל לביון בפועל בשל מצבו הרפואי של גריר ההולך ודועך בגלל סרטן הלבלב.
הנשיא מבקש תקציב מהסנט לפעולות נגד קרטל הסמים הקולומביאני. ראיין מתבקש לנמק זאת בפני ועדת הסנט בראשות הסנטורית מאיו (הופ לאנג) בעלת ניסיון ממקרים דומים בווייטנאם והיא סוחטת מראיין הודאה שהכסף לא ישמש לגיוס לוחמים נגד הקרטל.
ראיין לא יודע כי הנשיא, קאטר וריטר פועלים מאחורי גבו. קאטר נשלח לפנמה סיטי ושם הוא מגיים לוחם ותיק, ג'ון קלארק (וילם דפו) ומטיל עליו להקים יחידה ולאמן אותה למלחמה בקרטל הסמים תמורת סכום כסף גדול. היחידה מגיעה לאחר אימון וגיבוש לקולומביה ומתחילה לתקוף ולהרוס מפעלי יצור סמים של אסקובדו.
קציון המודיעין של אסקובדו, קפיטן רמירז (בנג'מין בראט) מגיע לארצות הברית בזהות בדוייה ומתחבר עם מוירה וולפסון (אן מגנוסון) פקידה בכירה ב-CIA ממנה הוא למד שראיין ועוד אנשים מה-CIA עומדים להגיע לבוגוטה לשם שיחות עם הממשלה בדבר הקפאת 650 מיליון דולר של אסקובדו. לאחר שהיא מגלה לו, הוא חונק אותה ונעלם במהירות מארצות הברית. אסקובדו מציב מארב לשיירת של ראיין וכולם נהרגים חוץ מראיין שנחלץ בקושי.
אסקובדו מכנס כמה מברוני הסמים לחווילתו. קלארק מגלה זו ומכוון מטוס הפצצה לירות טיל על הבית ולהרוג את כולם. אקסובדו ורמירז ניצלים מההפצצה. רמירז מתקשר עם קאטר ומציע עסקה - הוא יפחית את יצור הסמים לאחר שייחסל את אסקובדו. בתגובה הוא מבקש מקאטר לגלות את מיקום היחידה של קלארק. קאטר מסכים וחייליו של אסקובדו תוקפים את היחידה, הורגים ולוקחים שבויים. רק שאבז (ריימונד קרוז) ניצל. לרוע מזלו של קאטר השיחה מוקלטת ומועברת לידיעתו של ראיין.
קאטר מודיע לקלארק כי ראיין הסגיר אותם וכי יש להורגו ברגע שיגיע לפגישה אתו. קלארק אמנם רוצה להורגו אבל ראיין מצליח לשכנעו כי שניהם רומו על ידי קלארק. רמירז מחסל את אסקובדו.
ראיין שוכר מסוק וביחד עם קלארק הוא מגלה את מקום הקרב בו חוסלה יחידתו של קלארק. במקום הם מגלים את שאבז שהצליח להינצל.
במבצע הירואי מצליחים ראיין קלארק ושאבז לחדור למפעל הקפה,לשחרר את השבויים, להרוג את השומרים ולבסוף גם את רמירז ולהסתלק משם בעזרת ההליקופטר כשראיין תלוי עליו.
הנשיא מאיים על ראיין לבל יפתח את פיו בחקירת הסנט אבל ראיין אומר שאינו מפחד ממנו ויגיד כל מה שהוא יודע על הפרשה.
הסרט מסתיים כשראיין מתחיל את עדותו לפני ועדת הסנט.
צוות השחקנים

| שם השחקן/ית | שם הדמות | הערות |
| --- | --- | --- |
| האריסון פורד | ג'ק ראיין |  |
| אן ארצ'ר | קיית ראיין | אשתו של ראיין |
| ת'ורה בירץ' | סאלי ראיין | בתו של ראיין |
| ג'יימס ארל ג'ונס | אדמירל ג'ים גריר | סגן מפקד ה-CIA |
| וילם דפו | ג'ון קלארק | לוחם CIA |
| דונלד מופט | בנט | נשיא ארצות הברית |
| האריס יולין | ג'ים קאטר | יועץ לביטחון לאומי |
| הנרי צ'רני | ג'ים ריטר | סגנו של קאטר |
| מיגל סנדובל | ארנסטו אסקובדו | ברון סמים |
| בנג'מין בראט | קפטן רמירז | עוזר של אסקובדו |
| ריימונד קרוז | שאבז | לוחם CIA |
| אן מגנוסון | מוירה וולפסון | עובדת CIA |
| הופ לאנג | סנטורית מאיו |  |
קאט באלו

| --- | --- |

 בימוי:  אליוט סילברסטיין 
 הופק בידי:  הרולד הצ'ט
 תסריט:  וולטר ניומן
 עריכה:  צ'ארלס נלסון
 שחקנים ראשיים:  ג'יין פונדה לי מרווין
 מוזיקה:  פרנק דה וול 
 צילום:  ג'ק מרטה 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  24 ביוני 1965
 משך הקרנה:  95 דק' 
 שפת הסרט:  אנגלית 
 סוגה:  סרט מוזיקלי, סרט קומדיה, מערבון 
 מקום התרחשות:  ויומינג 
 פרסים:  פרס אוסקר לשחקן הטוב ביותר   פרס באפטא   גלובוס הזהב
 דף הסרט ב־IMDb
 
קאט באלו (Cat Ballou) הוא מערבון קומי-מוזיקלי משנת 1965 בכיכובם של ג'יין פונדה ולי מרווין (שזכה בפרס אוסקר לשחקן הטוב ביותר על תפקידו בסרט זה). הסרט מגולל את סיפורה של מורה תמימה הנרתמת להגנה על חוותו של אביה ואשר הופכת לפורעת חוק, תוך שהיא מסתייעת באקדוחן שיכור וקבוצת גברים לא-יוצלחים אחרים. הסרט מלווה בזוג זמרים-נגנים (נט קינג קול וסטאבי קיי) המלווים את הסיפור ומעשירים אותו בתובנות כעין מקהלה יוונית.
תקציר עלילה

בשנת 1894, לאחר שסיימה את הכשרתה להיות מורה, קתרין "קאט" באלו (ג'יין פונדה) חוזרת אל עיירת הולדתה וולף סיטי בוויומינג, בדרכה אל החווה של אביה, פרנקי (ג'ון מארלי). במהלך נסיעת הרכבת בחזרה, היא פוגשת בקליי בון (מיכאל קלן (אנ')), גנב בקר נמלט, ודודו ג'ד (דוויין היקמן (אנ')), כומר שיכור, המתאהבים בה ממבט ראשון. עם הגיעה לעיירה היא מגלה שהנהגתה המושחתת מנסה להשתלט על החווה באמצעות איומים על אביה מצד רוצח שכיר בשם טים סטרון (לי מרווין), שנשכר על ידי חברת הפיתוח של וולף סיטי בבעלותו של סר הארי פרסביל (רג'ינלד דני (אנ')).
קאט מבקשת את עזרתם של שני חבריה למסע ואינדיאני בשם ג'קסון שני-דובים (טום נרדיני (אנ')), והולכת לגייס את מי שנודע בעבר כאקדוחן הטוב ביותר במערב, קיד שלין (לי מרווין), המתגלה כשיכור כלוט. סטרון רוצח את פרנקי תוך הסכמה שבשתיקה מצד הנהגת העיירה.
קאט מחליטה לנקום, ויחד עם חבורת הגברים בהנהגתה, היא מחליטה להשתלט על רכבת ולשדוד ממנה את הכסף המיועד למשכורות עובדי חברת הפיתוח של וולף סיטי. במהלך מסע הנקמה מתפכח שלין, חוזר לכושרו והורג את סטרון, לא לפני שהוא מתאהב ללא תקווה בקאט. קאט מתעמתת עם סר הארי והורגת אותו בשוגג. היא נשפטת ומועלית לגרדום. לאחר שטבעת החנק כבר מונחת על צווארה, ג'ד חותך את החבל וכל החבורה נמלטת מהעיירה.
שחקנים ודמויות

| שם השחקן/נית | שם הדמות | הערות |
| --- | --- | --- |
| ג'יין פונדה | קתרין "קאט" באלו |  |
| לי מרווין | קיד שלין / טים סטרון |  |
| מיכאל קלן (אנ') | קליי בון |  |
| דוויין היקמן (אנ') | ג'ד |  |
| נט קינג קול | סאנרייז קיד |  |
| סטאבי קיי (אנ') | סמואל שייד |  |
| טום נרדיני (אנ') | ג'קסון שני-דובים |  |
| ג'ון מארלי | פרנקי באלו |  |
| רג'ינלד דני (אנ') | סר הארי פרסביל |  |
| ג'יי סי. פליפן (אנ') | שריף קרדיגן |  |
| ארתור האניקאט | בוץ' קסידי |  |
פרסים והערכה

לי מרווין זכה עבור תפקיד קומי לא שגרתי בעבורו בפרס אוסקר, בפרס גלובוס הזהב, בפרס באפט"א ובפרס פסטיבל הסרטים הבינלאומי בברלין לשחקן הטוב ביותר.
הסרט היה מועמד לפרסי אוסקר לעריכה, לשיר הטוב ביותר (עבור "הבלדה על קאט באלו") ולתסריט מעובד. ברשימת מכון הסרטים האמריקאי (AFI) של 100 הקומדיות הטובות ביותר נמצא הסרט במקום ה-50, ברשימת המערבונים הוא נמצא במקום ה-10.
הערות שוליים

↑  הרשימה
↑  הרשימה
| --- | --- |
בקרת זהויות :  BnF: cb164622944 (data)  LCCN: n2019020074  VIAF: 305897692   WorldCat (עם VIAF): 305897692
עילפון חושים

| --- | --- |

כרזת הסרט
 מבוסס על:  עלפון חושים 
 בימוי:  מייקל קרייטון 
 הופק בידי:  Martin Erlichman 
 תסריט:  מייקל קרייטון 
 עריכה:  דייווד ברטרטון 
 שחקנים ראשיים:  ז'נבייב בוז'ולד אד האריס מייקל מאן אליזבת אשלי ריצ'רד דויל Hari Rhodes ג'ואנה קרנס פול ראיין מייקל דאגלס טום סלק ריפ טורן לואיס צ'ילס ריצ'רד וידמרק ניקולאס וורת' בפסקה זו רשומה אחת נוספת שטרם תורגמה 
 מוזיקה:  ג'רי גולדסמית' 
 צילום:  ויקטור קמפר, ג'ראלד הירשפילד 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר, נטפליקס 
 שיטת הפצה:  וידאו על פי דרישה 
 הקרנת בכורה:  6 בינואר 1978 
 משך הקרנה:  113 דק' 
 שפת הסרט:  אנגלית 
 סוגה:  סרט פשע, סרט אימה, סרט מדע בדיוני, סרט מבוסס יצירה ספרותית 
 מקום התרחשות:  בוסטון 
 הכנסות באתר מוג'ו:   coma
 דף הסרט ב־IMDb
 
עילפון חושים (באנגלית: Coma) הוא סרט מתח אמריקאי משנת 1978, בבימויו של מייקל קרייטון. הסרט מבוסס על ספר באותו שם מאת רובין קוק, שפורסם ב-1977.
עלילה

העלילה מתרחשת ברובה בבית החולים בוסטון ממוריאל. הסרט נפתח כאשר הפלה מסתבכת והחולה ננסי גרינלי מאבדת את הכרתה, ומאוחר יותר מתה. חברתה הטובה סוזן ווילר, רופאה בבית החולים (בגילומה של השחקנית הקנדית ז'נבייב בוז'ולד), חושדת כי משהו אינו כשורה בחדר הניתוח שבו נותחה ננסי. חשדותיה מתאמתות כאשר היא מגלה שניתוחים רבים שבוצעו בחדר זה "הסתבכו", וחולים רבים לא יצאו ממנו בחיים.
סוזן מחליטה לחקור, והעלילה מסתעפת כאשר היא מגיעה למתקן שבו מוחזקים החולים שנכנסים לתרדמת, ומגלה כי במתקן מתבצעים ניתוחים בהם נעקרים איברים שונים מגופות המטופלים, שנמכרים בסכומים גבוהים לכל המרבה במחיר.
לאחר הגילוי יוצאת הרופאה למאבק למען הצדק, ומסכנת את חייה בתהליך.
השחקן מייקל דאגלס מגלם את ד"ר מארק בלואוס, בן זוגה של סוזן. בסרט מופיעים גם טום סלק ואד האריס.
הערות שוליים

↑  יצחק בן-נר, סרטי השבוע - "עילפון חושים", על המשמר, 3 בנובמבר 1978
↑
עדנה פיינרו, מח חולני בחלוק לבן -"עילפון חושים" (ארצות הברית), "העולם הזה", גיליון 2142 מ-20 בספטמבר 1978, עמוד 45
פחד אלוהים (סרט)

| --- | --- |

כרזת הסרט הרשמית
 בימוי:  סקוט בקבראיין וודס
 הופק בידי:  סטייסי שר סקוט בק בראיין וודס יוליה גלוסי ג'נט וולטורנו
 תסריט:  סקוט בק בראיין וודס
 שחקנים ראשיים:  יו גרנט סופי תאצ'ר קלואי איסט טופר גרייס
 מוזיקה:  כריס פ. בייקון 
 צילום:  צ'ונג צ'ונג-הון
 מדינה:  ארצות הברית ארצות הברית
 חברת הפקה:  A24 בק/וודס Shiny Penny
 חברה מפיצה:  A24
 הקרנת בכורה:  8 בספטמבר 2024 (בפסטיבל הסרטים הבין-לאומי בטורונטו) ארצות הברית 8 בנובמבר 2024
 משך הקרנה:  111 דקות
 שפת הסרט:  אנגלית 
 סוגה:  סרט מתח, סרט אימה 
 הכנסות:  30.3 מיליון דולר
 a24films.com/films/heretic
 דף הסרט ב־IMDb
 
פחד אלוהים (באנגלית: Heretic; בתרגום חופשי: "כופר") הוא סרט מותחן אימה אמריקאי, שבוים על ידי סקוט בק ובריאן וודס (אנ'). בסרט מככבים יו גרנט, סופי תאצ'ר, קלואי איסט וטופר גרייס.
ב-8 בספטמבר 2024 הוקרן הסרט בבכורה עולמית בפסטיבל הסרטים הבין-לאומי בטורונטו. הסרט יצא לאקרנים בארצות הברית ב-8 בנובמבר 2024.
תקציר העלילה

העלילה מתמקדת בשתי מיסיונריות מורמוניות צעירות - האחות בארנס (מגולמת על ידי סופי תאצ'ר) והאחות פקסטון (מגולמת על ידי קלואי איסט) - אשר מבקרות בביתו של מר ריד (מגולם על ידי יו גרנט), אדם מתבודד ומסתורי עם אג'נדה זדונית.
צוות השחקנים והדמויות

יו גרנט – מר ריד
סופי תאצ'ר – המיסיונרית בארנס
קלואי איסט – המיסיונרית פקסטון
טופר גרייס – אלדר קנדי
הפקה

הסרט נכתב ובוים על ידי סקוט בק ובראיין וודס, והוא הופק והופץ על ידי חברת "A24".
במהלך שביתת אמני הטלוויזיה והרדיו קיבלה ההפקה אישור לצילומים. ב-3 באוקטובר 2023 החלו צילומי הסרט בוונקובר, ונמשכו עד 16 בנובמבר 2023.
הפצה

ב-8 בספטמבר 2024 הוקרן הסרט בפסטיבל הסרטים הבין-לאומי בטורונטו. הסרט עלה לאקרנים בארצות הברית ב-8 בנובמבר 2024 ולאחר מכן הופץ למדינות נוספות.
ביקורות

באתר הביקורות "Rotten Tomatoes" זכה הסרט לציון של 92% על בסיס 50 ביקורות חיוביות, הכולל דירוג ממוצע של 7.5/10. באתר הביקורות המשוקללות "Metacritic" הוא זכה לציון של 68/100 על בסיס 18 ביקורות, דבר המצביע על "ביקורות טובות לרוב".
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 5 בינואר 2025 | השחקן הטוב ביותר בסרט - מוזיקלי או קומדיה | יו גרנט | מועמדות |  |
| פרס סטלייט | 26 בינואר 2025 | השחקן הטוב ביותר בסרט קולנוע - דרמה | יו גרנט | מועמדות |  |
הערות שוליים

↑  "Heretic (15)". British Board of Film Classification. 25 בספטמבר 2024. נבדק ב-25 בספטמבר 2024. {{cite web}}:  (עזרה)
↑  Heretic, Box Office Mojo
1 2 3  Grobar, Matt (2024-06-25). "Heretic Trailer: Hugh Grant Lures Pair Of Missionaries Into Cat-And-Mouse Game In A24 Horror Film From A Quiet Place Duo". Deadline Hollywood. נבדק ב-2024-06-25.
↑  "Heretic". A24 Publicity. נבדק ב-9 בספטמבר 2024. {{cite web}}:  (עזרה)
↑  Galuppo, Mia (2023-06-09). "The Fabelmans Breakout Chloe East in Talks for A24 Thriller from Scott Beck, Bryan Woods (Exclusive)". The Hollywood Reporter. ארכיון מ-10 ביוני 2023. נבדק ב-2023-06-10. {{cite web}}:  (עזרה)
↑  Hipes, Patrick (16 באוגוסט 2023). "SAG-AFTRA Interim Agreements: Full List Of Movies And TV Series". Deadline Hollywood. ארכיון מ-25 ביולי 2023. נבדק ב-18 באוגוסט 2023. {{cite web}}:  (עזרה)
↑  "In Production British Columbia". Creative BC Film Commission. 18 באוגוסט 2023. אורכב מ-המקור ב-21 באוגוסט 2023. נבדק ב-2023-08-21. {{cite web}}:  (עזרה)
↑  Kay, Jeremy. "Directors Scott Beck, Bryan Woods talk courting Hugh Grant for their TIFF religion horror Heretic". Screen Daily. נבדק ב-2024-09-08.
↑  "Heretic". Toronto International Film Festival. נבדק ב-15 באוגוסט 2024. {{cite web}}:  (עזרה)
↑  D'Alessandro, Anthony (2024-07-22). "TIFF Galas & Special Presentations Lineup Includes World Premieres From Angelina Jolie, Mike Leigh, Gia Coppola; Starry Pics With Jennifer Lopez, Lily James, Dave Bautista; Int'='l Premieres Conclave & Piece By Piece, More". Deadline Hollywood. נבדק ב-2024-07-23.
↑  Navarro, Megan (19 בספטמבר 2024). "Heretic 2nd Trailer Brings New Release Date and Closer Look at Hugh Grant's Sinister Villain". Bloody Disgusting. נבדק ב-19 בספטמבר 2024. {{cite web}}:  (עזרה)
↑  "Heretic". Rotten Tomatoes. Fandango Media. Retrieved September 26, 2024.
↑  "Heretic". Metacritic. Fandom, Inc. Retrieved September 26, 2024.
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
גוגל גלאס

| --- | --- |


 מידע כללי
 סוג:  משקפיים עם מסך תצוגה המסוגלים להציג מציאות רבודה
 מפתח:  חברת גוגל
 יצרן:  פוקסקון 
 תאריך הפצה:  מפתחים (בארצות הברית): פברואר 2013‏ צרכנים: במהלך אפריל 2014‏
 מידע טכני
 מערכת הפעלה:  אנדרואיד 4.04
 מעבד:  OMAP 4430 SoC, ליבה כפולה
 נפח אחסון:  16 GB כולל פלאש
 מסך:  מקרן פריזמה 360x640 פיקסלים
 קלט:  פקודות קוליות באמצעות המקרופון, משטח מגע
 מצלמה:  תמונה 5 מגה פיקסל, וידאו 720P
 קישוריות:  Bluetooth, WI-FI 802.11b/g, micro USB
 מידות
 משקל:  50 גרם
 x.company/glass/
 
צילום תקריב של דגם האבטיפוס של משקפי גוגל. צולם ביוני 2012
גוגל גלאס (באנגלית: Google Glass) היה מיזם מחקר ופיתוח של חברת X המתמקד ביצירת אבטיפוס של משקפיים עם מסך תצוגה, אשר יוכלו להציג מציאות רבודה (שילוב של שכבות עצמים וירטואליים לתוך מציאות אמיתית). בינואר 2015 הודיעה גוגל על השהייה של המיזם במתכונת בה פעל עד לאותו היום, תוך ציון כי תקים חטיבה נפרדת שתעסוק בפיתוח משקפיים חכמים.
היסטוריית המיזם

Project Glass מפותח על ידי גוגל במתקן שמיקומו מעולם לא נחשף המכונה באמצעי התקשורת Google X Lab‏, בו מפותחות גם טכנולוגיות עתידניות אחרות, כגון מכונית ללא נהג. על אף שמסכי תצוגה המציגים מציאות רבודה אינם רעיון חדש בפני עצמו, פרויקט זה משך תשומת לב תקשורתית רבה. זאת בעיקר משום שהפרויקט מפותח על ידי תאגיד ציבורי גדול, וכמו כן מפני שהאבטיפוס הוא קטן-ממדים באופן משמעותי בהשוואה לכל מסכי התצוגה המציגים מציאות רבודה שהושקו עד היום. המוצר שהוצג בעת החשיפה הראשונית של הפרויקט דומה במראהו לזוג משקפיים רגילים כאשר העדשה הוחלפה במערכת תצוגה עילית, אותה יוכלו המשתמשים בעתיד גם להתקין על גבי משקפיים רגילים.
הבדיקות למוצר החלו באפריל 2012.‏ הניו יורק טיימס דיווח כי המשקפיים יהיו זמינים ב"עלות של סמארטפונים כיום", בסביבות 250 עד 600 דולרים, ויהיו זמינים לציבור עד סוף שנת 2013.
הייעוד של מוצרי Project Glass יהיה לאפשר להציג מידע הזמין כיום לרוב המשתמשים בטלפונים חכמים מבלי שיהיה צורך להפעיל את היישומים באמצעות הידיים, וכמו כן הם יאפשרו לקיים אינטראקציה עם האינטרנט באמצעות פקודות קוליות שיעבדו על בסיס עיבוד שפה טבעית, באופן הדומה מאוד ליישום ה-סירי ב-אייפון. כדי להפעיל את הזיהוי הקולי יש להגיד בקול "OK GLASS" ולתת את הפקודה לדוגמה "TAKE A PHOTO". הזיהוי הקולי יהיה זמין לראשונה בשפה אנגלית אך בעתיד צפוי לפעול גם בשפה העברית. המשקפיים יופעלו על מערכת ההפעלה אנדרואיד (מערכת ההפעלה של גוגל).
בחודש אפריל 2013 החלה גוגל להפיץ את משקפיה עבור המפתחים ברחבי העולם שהזמינו את המשקפיים מבעוד מועד וזאת כדי שיחלו לבנות אפליקציות ייעודיות עבור המשקפיים. הטכנולוגיה מאפשרת שילוב תמידי של הוירטואלי למציאות כמציאות רבודה. יישומי גוגל יפותחו בחינם על ידי מפתחי צד שלישי. ב-16 במאי הודיעה גוגל על הוצאת אפליקציות ליישומי חדשות, זיהוי פנים, פעילות גופנית, צילום, תרגום, שיתוף תמונות ברשתות חברתיות ועוד. בדצמבר 2013 הודיעה גוגל לציבור חובשי המשקפיים כי היא עובדת כיום על דגם המשלב את עדשת המשקפיים עם הטכנולוגיה של גוגל כך שגם הם יוכלו ליהנות מהמשקפיים.
בינואר 2015 הודיעה גוגל על הפסקת מכירת המשקפיים החכמים ושהייה של המיזם במתכונת בה פעל עד לאותה עת.
רעיון הטכנולוגיה הלבישה

הטכנולוגיה החדשה של משקפי גוגל עוררה דיון ציבורי באמצעי התקשורת על אופן השימוש העתידי שלנו בה. בין היתר עלו שאלות אתיות בנוגע לכיצד העולם צריך להיערך לטכנולוגיה שכזו. דוגמה לדיון שכזה עלתה כאשר נהגת בקליפורניה בארצות הברית נעצרה על נהיגה במהירות מופרזת וקיבלה כפל קנס על כך שהרכיבה את משקפי גוגל בטענה שהן חוסמות את שדה הראייה במהלך נהיגה וכי יש במדינה חוק האוסר על צפייה בצגים במהלך נהיגה. בעקבות המקרה, מדינות נוספות ברחבי העולם החלו לאסור על השימוש במשקפיים במהלך נהיגה כמו בריטניה, אילינוי, מערב וירג'יניה ועוד.
רעיון הטכנולוגיה הלבישה > פרטיות

חששות רבים עלו על ידי מקורות שונים בנוגע לחדירה לפרטיות, כללי ההתנהגות, האתיקה של השימוש במכשיר והקלטת המשתמשים בו ללא רשותם. אחת הטענות הייתה שכיום קיימים שירותי אינטרנט כמו תצוגת הרחוב של גוגל, העושה את אותה הפעולה בקנה מידה עצום ואין מחלוקת כי משקפי גוגל יפרו זכויות של פרטיות גם כן.
שוחרי פרטיות מודאגים מכך שמרכיבי המשקפיים עשויים להיות מסוגלים לזהות זרים בציבור באמצעות זיהוי תווי פנים בגלוי או בחשאי ואף להקליט ולשדר את השיחות הפרטיות.
חששות נוספים הועלו לגבי חוקיותם של המשקפיים במספר מדינות, בעיקר ברוסיה, אוקראינה ועוד.
בחודש פברואר 2013, משתמש בגוגל גלאס הבחין בסוגיות משפטיות עם המשקפיים ופרסם לקהילת הגוגל גלאס כי המכשיר עשוי להיות לא חוקי לשימוש לפי החקיקה הנוכחית ברוסיה ובאוקראינה, האוסרות על שימוש ביישומי ריגול וגאדג'טים שיכולים להקליט וידאו, אודיו או לצלם באופן בולט.
חשש נוסף עלה על ידי הוועדה של הקונגרס האמריקני בכל מה שקשור לפרטיות והאבטחה של משתמשי המשקפיים במקרה והמכשיר נגנב או אבד.
כחלק מתגובתה לוועדה הממשלתית, גוגל הצהירה בתחילת יולי 2013, שהיא עובדת על מערכת נעילה והעלאת מודעות ליכולת של המשתמשים לאפס את המשקפיים מרחוק במקרה של אובדן.
רעיון הטכנולוגיה הלבישה > פרטיות > שיקולי בטיחות

עלה חשש בנוגע להפעלת כלי רכב בזמן השימוש בגוגל גלאס.
ב־31 ביולי 2013 דווח כי נהיגה בעת לבישת גוגל גלאס עשויה להיאסר בבריטניה, ותחשב כנהיגה רשלנית ועבירה על החוק, אשר תדרוש קנס כספי.
במרץ 2013, בעקבות החלטה של משרד התחבורה
בארצות הברית, במערב וירג'יניה, הוצע תיקון לחוק במדינה נגד הודעות SMS בזמן הנהיגה אשר יכלול איסורים כנגד "שימוש במחשב לביש עם תצוגה מותקנת בראש". הם טענו כי "הדבר העיקרי הוא דאגה לבטיחות, וכי המשקפיים יכולים להקרין טקסט או וידאו לתוך שדה ראייה שלך ושיש לכך הרבה פוטנציאל להסחת דעת בניגוד לחוק."
באוקטובר 2013, נהגת בקליפורניה קיבלה דוח כספי עבור נהיגה במהירות מופרזת ונעצרה על ידי קצין משטרת סן דייגו. הנהגת קיבלה כפל קנס על כך שהרכיבה את הגוגל גלאס במהלך הנסיעה בטענה שהמכשיר פוגע בשדה הראייה.
רעיון הטכנולוגיה הלבישה > פרטיות > יישומי בריאות

הגוגל גלאס עברו כמה ניסויים בנוגע לתחום הבריאות.
ביולי 2013 החל מחקר על השימוש וההשפעה של משקפי גוגל בשטח. המחקר נערך בחדרי ניתוח, אמבולנסים, מסוק טראומה, רפואה כללית, וטיפול בבית, כמו גם בתחבורה ציבורית לבחינת ראייה תקינה או ראייה לקויה.
ממצאים עיקריים של המחקר כללו:
יש להוסיף פונקציית וידאו כדי למנוע העברה קטועה של תמונות כאשר מנתח משתמש בגוגל גלאס עם עמיתיו לעבודה.
חיי סוללה ניתנים להארכה בקלות באמצעות השימוש בסוללה חיצונית, ויש לאפשר זאת.
ד"ר פיל האסלם וד"ר סבסטיאן מפלד קבעו כי לגוגל גלאס יש את הפוטנציאל לשפר את בטיחות החולה, נוחות המפעיל, ויעילות ההליך בתחום של רדיולוגיה התערבותית.
בחודש יוני 2013, המנתח ד"ר רפאל גרוסמן היה האדם הראשון ששילב את גוגל גלאס בחדר הניתוח, כשהוא לבש את המכשיר במהלך PEG (גסטרוסטומיה אנדוסקופית).
בחודש אוגוסט 2013, גוגל גלאס כבר שולבה בשימוש גם במרכז הרפואי וקסנר שבאוניברסיטת המדינה של אוהיו ושאפשרה גם להתייעץ עם עמיתים מרחוק. המנתחים הצהירו כי ”אם להיות כנים, ברגע שנכנסנו לניתוח, לעתים קרובות שכחנו שהמכשיר היה שם. זה פשוט מאוד אינטואיטיבי ועובד בצורה חלקה”.
רעיון הטכנולוגיה הלבישה > פרטיות > יישומים באמנויות הבמה

הגוגל גלאס משמשים מאז יוני 2014 באופרה, בה הם מתפקדים כמצלמה המאפשרת לשדר בפני הקהל את מה שרואים השחקנים שעל הבמה ובכך לספק חוויה עשירה יותר במהלך ההופעה.
ראו גם

מציאות רבודה